Vaccinarea salvează vieţi, a spus la Jurnalul de Seară de la Digi24, Raed Arafat. Şeful Departamentului pentru Situaţii de Urgenţă a spus că el se imunizează împotriva gripei în fiecare an.

Şi ministrul Educaţiei a venit cu recomandări pentru părinţii îngrijoraţi că şcolile sunt mediul ideal pentru răspândirea virusului - copiii să se spele pe mâini şi să aibă la ei şerveţele umede.

Raed Arafat: „Eu personal fac vaccinul în fiecare an. Nu se pune problema să nu îl fac. Fac ce vine în sistemul public. Realitatea e că vaccinul a salvat sute de mii de vieţi”.

Ecaterina Andronescu, ministrul Educatiei: „Elementele esenţiale de care şi părintele trebuie să aibă grijă când îl vede pe copil răcit, trebuie să se alarmeze în această perioadă şi să ia măsuri corespunzătoare. În acelaşi timp, spălatul pe mâini, veşnicul spălat pe mâini este extrem de important.

Să plece cu un pachet de şerveţele umede, de regulă aceste serveţele sunt antibacteriene”.

Citiți și:

Gripa în România. Spitalele şi şcolile au primit ordin să aplice măsuri drastice

Gripa în România: 20 de morți. În ce condiții se declară epidemia?

Acuzații grave la adresa medicilor în cazul unei femei care a murit de gripă

Virusurile plutesc în aer. Cum ne putem feri de îmbolnăvire

Ce să mănânci ca să te faci bine mai repede?